ضلع عمرکوٹ

ضلع عمرکوٹ (انگریزی: Umerkot District)، جیہنوں ضلع امرکوٹ وی کہیا جاندا اے، پاکستان وچ جنوبی سندھ دے علاقے وچ اک ضلع اے۔ عمرکوٹ شہر اس ضلعے دا صدر مقام اے۔ 

پاکستان دی 2017ء دی مردم شماری دے مطابق ضِلعے دی کل آبادی 1,073,469 اے۔ ضِلعے دا کُل رقبہ 5608 مربع کلومیٹر اے۔
ایتھے بولی جاݨ واݪی اکثریتی زبان ڈھاٹکی اے، ایس توں علاوہ سندھی، پنجابی تے پارکری زباناں وی بولیاں جاندیاں نیں۔ ضِلعے وچ کثیر آبادی ہندو مذہب ناݪ تعلق رکھدی اے۔

ضلع عمرکوٹ جنوبی سندھ وچ راجستھان دی سرحد دے کوݪ واقع آ، ایہدا بوہتا علاقہ صحرائے تھر اُتے مُشتمل اے۔ 

 تحصیلاں 
ضلع عمرکوٹ انتظامی طور تے چار تحصیلاں وچ تقسیم اے:

 عمرکوٹ
 کنری
 سامارو
 پتھورو

ایہ چاروں تحصیلاں 27 یونیئن کونسلاں وچ تقسیم نیں۔

 تاریخ 
صحرائے تھر وچ واقع ایہ علاقہ تاریخی اہمیت دا حامل اے۔ جد شیر شاہ سوری نے مغلیہ سلطنت دے دوسرے بادشاہ ہمایوں نوں شکست دے کے تخت کھوہ لیا تاں ایران جاندے ہوئے عمرکوٹ وچ قیام دے دوران جلال الدین اکبر پیدا ہویا جو بعد وچ ہندوستان دا بادشاہ بنیا تے اکبر اعظم کہلایا۔ موجودہ عمرکوٹ دے مغرب وچ اکبر دے جمݨستھان اُتے اک یادگار وی قائم اے۔ ایس توں علاوہ ایتھے دا مشہور قدیم قلعہ عمرکوٹ وی سیاحاں لئی پُرکشش حیثیت رکھدا اے۔

 گیلری  

 حوالے 

گٹھ:سندھ دے ضِلعے